Sveitarfélögin á Snæfellsnesi tilefnd til umhverfisverðlauna Norðurlandaráðs Sveitarfélögin Eyja - og Miklaholtshreppur , Helgafellssveit , Grundarfjarðarbær , Snæfellsbær og Stykkishólmsbær á Snæfellsnesi eru meðal þeirra sem lagt er til að hljóti umhverfisverðlaun Norðurlandaráðs í ár . Auk þess eru tilefnd sveitarfélagið Djúpivogur , Reykjavíkurborg , bærinn Skaftholt í Skeiða - og Gnúpverjahreppi og Sólheimar í Grímsnesi og . Í tilkynningu frá umhverfisráðuneytinu segir að verðlaunin verði veitt „ sveitarfélagi , bæjarfélagi eða staðbundnu samfélagi sem hefur með samstilltu átaki lagt sitt af mörkum fyrir umhverfið í heild eða stuðlað að úrbótum varðandi afmarkað umhverfismál . “ Yfir 30 tillögur bárust frá almenningi á Norðurlöndum en fyrir utan þá sem tilnefndir eru á Íslandi eru sveitarfélög og samfélög í Danmörku , Færeyjum , Finnlandi , Grænlandi , Noregi og Svíþjóð tilnefnd auk einnar tillögu um að verðlauna umhverfissamstarf vinabæjanna Akureyrar , Randers , Lahtis , Västerås og Álasunds . Tilkynnt verður um verðlaunahafa á þingi Norðurlandaráðs í Stokkhólmi í lok október þar sem verðlaunin verða afhent . Nemur verðlaunaféð 350 þúsund dönskum krónum , eða um 7,3 milljónum íslenskra króna .